Eiddo sydd wedi ei Ailddatblygu
cy > living > Housing > Housing Loans
0 percentBenthyciadau Tai Di-log
Mae Cyngor Bro Morgannwg, mewn partneriaeth â Llywodraeth Cymru yn darparu benthyciadau di-log i wella safon isel tai ledled Bro Morgannwg.
Mae'r Cyngor yn cynnig benthyciadau tai heb log. Mae benthyciadau ar gael i helpu perchen-feddianwyr gyda gwaith trwsio hanfodol, i helpu perchnogion i ddod ag eiddo gwag hir-dymor yn ôl i ddefnydd, a hefyd i helpu landlordiaid/datblygwyr i drosi adeiladau gwag yn unedau preswyl.
Paintbrush iconBenthyciad Eiddo Gwag Landlordiaid
Mae benthyciadau ar gael i gynorthwyo perchnogion i wneud gwaith atgyweirio neu wella fel bo modd byw yn y cartref. Bydd y benthyciad ar gael i berchnogion sy'n dymuno gwerthu neu rentu'r eiddo. Gellir defnyddio'r benthyciad ar gyfer gwaith ar eiddo preswyl neu adeiladau masnachol, gan gynnwys rhannu eiddo'n fflatiau. Rhaid bod yr eiddo'n wag am leiafswm o chwe mis.
Gall perchnogion eiddo gwag, elusennau, busnesau a datblygwyr tai wneud cais am fenthyciad di-log. Gall ymgeiswyr wneud cais am fenthyciad o hyd at £25,000 yr uned, a'r uchafswm yw £250,000 i bob ymgeisydd. Caiff y benthyciad ei ad-dalu dros gyfnod o ddwy flynedd os caiff yr eiddo ei werthu, neu bum mlynedd os caiff yr eiddo ei osod.
Benthyciad Eiddo Gwag Landlordiaid - Cwestiynau Cyffredin
Dripping tap iconBenthyciad Eiddo Gwag Perchen–Feddiannwyr
Mae benthyciadau ar gael i berchnogion sy'n dymuno byw mewn eiddo sy'n wag ar hyn o bryd. Gellir defnyddio'r benthyciad i wneud gwaith atgyweirio i alluogi perchennog eiddo gwag i fyw yno ar ôl cwblhau'r gwaith. Gall gwaith gynnwys gosod boeleri gwres canolog newydd, atgyweirio systemau trydanol a gwaith i waredu lleithder.
Caiff ymgeiswyr wneud cais am fenthyciad di-log o swm rhwng £1,000 a £25,000, a gaiff ei ad-dalu dros gyfnod o hyd at bum mlynedd.
Benthyciad Eiddo Gwag Perchen–Feddiannwyr - Cwestiynau Cyffredin
Pencil and spanner iconBenthyciad Perchen-Feddiannwyr (Gwella Cartref)
Mae benthyciadau ar gael i gynorthwyo perchnogion-feddiannwyr i wneud gwaith sy'n hanfodol i sicrhau bod eu cartref yn ddiogel ac yn gynnes. Gall y gwaith gynnwys gosod boeleri gwres canolog newydd, atgyweirio systemau trydanol, gwaith i waredu lleithder ac adnewyddu ffenestri a drysau diffygiol.
Benthyciad Perchen-Feddiannwyr (Gwella Cartref) - Cwestiynau Cyffredin
Cymorth TAW ar Eiddo Gwag
Mae gwneud tai gwag yn addas i fyw ynddynt unwaith eto'n medru bod yn ddrud, yn enwedig pan fo angen gwneud gwaith adnewyddu sylweddol arnynt. Fodd bynnag, mae'r Llywodraeth wedi cyflwyno nifer o newidiadau i'r system dreth a allai leihau costau, o bosib.
Codir ffi am wneud cais am fenthyciad, a bydd gofyn i ymgeiswyr ddangos eu bod yn medru ad-dalu'r benthyciad o fewn terfyn amser penodol. Caiff benthyciadau eu gwarantu gan yr eiddo, a bydd morgeisi cyfredol yn cael eu cloriannu. Ni all y morgais a / neu'r benthyciad fod yn fwy nag 80 y cant o werth yr eiddo.
Os ydych yn dymuno derbyn gwybodaeth bellach am y cynlluniau benthyciadau neu becyn cais, llenwch y ffurflen ar-lein neu gysylltu â: